नशे में धुत था आरोपी, फोन भी छीना, बेंगलुरु की घटना
Bangalore Rapido Bike Controversy बेंगलुरु में एक महिला चलती रैपिडो बाइक से कूद गई। महिला का आरोप है कि बाइक चालक छेड़खानी कर रहा था। घटना बेंगलुरु के येलहंका में 21 अप्रैल रात 11.10 से 11. 45 के बीच हुई।
बेंगलुरु में एक महिला चलती रैपिडो बाइक से कूद गई। उसने ड्राइवर पर नशे में छेड़खानी और अगवा करने की कोशिश का आरोप लगाया। पुलिस ने आरोपी को गिरफ्तार कर लिया है। कोर्ट ने उसे 14 दिन की न्यायिक हिरासत में भेज दिया है। घटना बेंगलुरु के बाहरी इलाके येलहंका में 21 अप्रैल रात 11:10 से 11:45 बजे के बीच हुई।
बुधवार को इसका वीडियो सामने आया। इसमें महिला बाइक से कूदती दिख रही है। बाइक से कूदने के बाद महिला सड़क पर कुछ दूर तक घिसटते हुए जाती है। उठकर वह एक अन्य बाइक सवार को मदद के लिए रोकती है। इतने में कुछ लोग वहां उसकी मदद के लिए पहुंच जाते हैं। इस बीच आरोपी दीपक राव वहां से भाग जाता है। सड़क पर कूदने से महिला के हाथ और पैर में चोटें आई हैं।
पूरी खबर पढ़ने से पहले इस पोल पर अपनी राय दीजिए...
बाइक पर बैठाकर आरोपी वहीं चक्कर लगाता रहा
पीड़ित महिला की FIR के मुताबिक वह एक निजी फर्म में काम करती है। उसकी उम्र 30 साल है। महिला ने 21 अप्रैल को येलहंका में अपने घर से इंदिरानगर जाने के लिए रात में लगभग 11:10 बजे रैपिडो बाइक बुक की थी। महिला का आरोप है कि बाइक चालक ने पहले तो वन टाइम पासवर्ड (OTP) डालने के लिए उसका फोन ले लिया, फिर उसे बैठाकर उसी इलाके का चक्कर लगाया।
नवंबर 2022 में भी ऐसी घटना सामने आई थी। एक रैपिडो सवार और उसके दोस्त ने बेंगलुरु के इलेक्ट्रॉनिक सिटी पुलिस स्टेशन इलाके में 22 साल की युवती के साथ रेप किया था।
ये खबरें भी पढ़ें...
MP के कांग्रेस विधायकों पर ट्रेन में छेड़छाड़ का आरोप, महिला बोली- दोनों ने नशे में टच किया
मध्य प्रदेश के दो कांग्रेस विधायकों पर एक महिला ने छेड़छाड़ का आरोप लगाया है। महिला का आरोप है कि वह अपने दुधमुंहे बेटे के साथ रेवांचल एक्सप्रेस के एसी कोच में सफर कर रही थी। इसी दौरान सतना से कांग्रेस विधायक सिद्धार्थ कुशवाहा और कोतमा विधायक सुनील सराफ ने नशे में उसे टच किया। पूरी खबर पढ़ें..
मध्यप्रदेश में महिला के साथ रिश्ते के भाई ने की छेड़छाड़, पीड़ित ने परिजनों के साथ थाने में शिकायत की
मध्यप्रदेश में बीना के खिमलासा थाना क्षेत्र के एक गांव में एक 25 वर्षीय महिला से छेड़छाड़ का मामला सामने आया है। महिला का आरोप है कि उसके साथ छेड़छाड़ करने वाला कोई बाहर का व्यक्ति नहीं बल्कि उसका रिश्ते का भाई है। महिला की शिकायत पर पुलिस ने आरोपी के खिलाफ छेड़छाड़ का केस दर्ज कर लिया। पूरी खबर पढ़ें...